pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ปลัด พม. เปิดการประชุมสภาอาเซียนเพื่อคนพิการ (ASEAN Disabilities Forum Conference 2019: ADF)
วันจันทร์ที่ 2 ธันวาคม 2562
ปลัด พม. เปิดการประชุมสภาอาเซียนเพื่อคนพิการ (ASEAN Disabilities Forum Conference 2019: ADF)
ปลัด พม. เปิดการประชุมสภาอาเซียนเพื่อคนพิการ (ASEAN Disabilities Forum Conference 2019: ADF)
วันนี้ (2 ธ.ค. 62) เวลา 09.15 น. ที่โรงแรมพูลแมน คิงเพาเวอร ์ ซอยรางน้ํา กรุงเทพฯ นายปรเมธี วิมลศิริ ปลัดกระทรวงการพัฒนาสังคมและความมั่นคงของมนุษย์ (ปลัด พม.) กล่าวเปิดการประชุมสภาอาเซียนเพื่อคนพิการ (ASEAN Disabilities Forum Conference 2019: ADF) ภายใต้หัวข้อ "การส่งเสริมและประเมินผลสําหรับคนพิการ ที่ดําเนินการโดยองค์กรที่ไม่ใช่องค์กรภาครัฐ และองค์กรระหว่างรัฐบาลในภูมิภาคอาเซียน" โดยมีวัตถุประสงค์เพื่อประเมินผล สนับสนุน และบูรณาการการประชุมในสังคมอาเซียน โดยเฉพาะประเด็นเกี่ยวกับคนพิการ อีกทั้งยังเป็นการเผยแพร่แผนแม่บท พ.ศ.2568 เพื่อบูรณาการสิทธิคนพิการอาเซียน (ASEAN Enabling Masterplan 2025 สู่สังคมในวงกว้าง
นายปรเมธี กล่าวว่า เนื่องด้วยองค์การคนพิการสากลประจําภูมิภาคเอเชีย-แปซิฟิก (DPI-AP) รวมกับสมัชชาคนพิการอาเซียน (ASEAN Disability Forum - ADF) ซึ่งรับรองโดยสมาคมประชาชาติแห่งเอเชียตะวันออกเฉียงใต้ (Accredited NGO to ASEAN) โดยได้รับการสนับสนุนจาก International Disability Alliance - IDA) เพื่อจัด ASEAN and Disability Conference ต่อเนื่องกับ (black to black) การสัมมนาเชิงปฏิบัติการระดับภูมิภาคของคณะกรรมาธิการระหว่างรัฐบาลอาเซียนว่าด้วยสิทธิมนุษยชน (AICHR Regional Workshop) จัดขึ้นระหว่างวันที่ 30 พฤศจิกายน - 2 ธันวาคม 2562 ณ โรงแรมพูลแมน คิงเพาเวอร์ ซอยรางน้ํา กรุงเทพฯ โดยมีผู้เข้าร่วมการประชุมจากประเทศในแถบภูมิภาคเอเชียตะวันออกเฉียงใต้ วิทยากรจากหน่วยงานภาครัฐ สหประชาชาติ ภาคีเครือข่ายคนพิการไทย และผู้ที่เกี่ยวข้อง รวมจํานวน 75 คน นอกจากนี้ ยังมีการอภิปรายกลุ่มในหัวข้อ "การส่งเสริมวาระร่วมในอาเซียนในการส่งเสริมความเท่าเทียมและยั่งยืน" โดยผู้แทน UNDP สํานักงานระดับภูมิภาค UNESCO เครือข่าย CSR ASEAN และ ADF ซึ่งจะสามารถนําประเด็นที่ได้จากหารือแลกเปลี่ยนในครั้งนี้ มาพิจารณาแนวทาง ปัญหา อุปสรรค พร้อมนํามาปรับใช้กับคนพิการเพื่อให้เกิดประโยชน์สูงสูดต่อไป
นายปรเมธี กล่าวเพิ่มเติมว่า ในนามของรัฐบาลไทย ขอยืนยันคํามั่นสัญญาที่จะส่งเสริมและสนับสนุนสิทธิมนุษยชน ความอิสระในการตัดสินใจ เพื่อเพิ่มความเข้มแข็งให้กับระบอบประชาธิปไตยและการปกครองตามหลักธรรมาภิบาล และการนําอนุสัญญาว่าด้วยสิทธิของคนพิการมาใช้ในระดับภูมิภาคอาเซียน กระทรวง พม. มีความยินดีในการสนับสนุนการประชุมฯ ครั้งนี้ ในการเป็นเวทีที่จะใช้ส่งเสริมสิทธิคนพิการให้อยู่ในกระแสหลักของการขับเคลื่อนงานผ่านผู้มีส่วนได้ส่วนเสีย ทั้งนี้ ประเทศไทยมีความประสงค์ที่จะใช้โอกาสนี้ในการยืนยันคํามั่นสัญญากับทุกหน่วยงาน ทุกภาคส่วนที่ทํางานร่วมกัน ทั้งระดับชาติ และระดับนานาชาติ เพื่อรับรองว่าเราจะ “ไม่ทิ้งใครไว้ข้างหลัง”
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิตประจำปีงบประมาณ พ.ศ. 2563 ระหว่างวันที่ 3 – 9 กรกฎาคม 2563
วันศุกร์ที่ 10 กรกฎาคม 2563
ผลการปราบปรามผู้กระทําผิดกฎหมายสรรพสามิตประจําปีงบประมาณ พ.ศ. 2563 ระหว่างวันที่ 3 – 9 กรกฎาคม 2563
ผลการปราบปรามผู้กระทําผิดกฎหมายสรรพสามิตประจําปีงบประมาณ พ.ศ. 2563 ระหว่างวันที่ 3 – 9 กรกฎาคม 2563 พบการกระทําผิด จํานวน 397 คดี คิดเป็นเงินค่าปรับ 6.78 ล้านบาท
นายวรวรรธน์ ภิญโญ ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิด กฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ ระบบภาษี ซึ่งที่ผ่านมา กรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2563 (ระหว่างวันที่ 3 - 9 กรกฎาคม 2563) พบว่ามีการกระทําผิด จํานวน 397 คดี คิดเป็นเงินค่าปรับ 6.78 ล้านบาท โดยแยกเป็น สุรา จํานวน 234 คดี ค่าปรับ 2.52 ล้านบาท ยาสูบ จํานวน 114 คดี ค่าปรับ 3.11 ล้านบาท ไพ่ จํานวน 8 คดี ค่าปรับ 0.16 ล้านบาท น้ํามันและผลิตภัณฑ์น้ํามัน จํานวน 8 คดี ค่าปรับ 0.14 ล้านบาท น้ําหอม จํานวน 4 คดี ค่าปรับ จํานวน 0.004 ล้านบาท รถจักรยานยนต์ จํานวน 17 คดี ค่าปรับ จํานวน 0.34 ล้านบาท และสินค้าอื่น ๆ จํานวน 12 คดี ค่าปรับ 0.51 ล้านบาท โดยมีของกลางแยกเป็นน้ําสุรา จํานวน 11,206.960 ลิตร ยาสูบ จํานวน 43,726 ซอง ไพ่ จํานวน 669 สํารับ น้ํามันและผลิตภัณฑ์น้ํามัน จํานวน 2,580.000 ลิตร น้ําหอม จํานวน 70 ขวด รถจักรยานยนต์ จํานวน 21 คัน
สรุปยอดรวมในปีงบประมาณ พ.ศ. 2563 ตั้งแต่วันที่ 1 ตุลาคม 2562 – 9 กรกฎาคม 2563 พบว่ามีการกระทําผิด จํานวน 22,039 คดี คิดเป็นเงินค่าปรับ 377.31 ล้านบาท โดยแยกเป็น สุรา จํานวน 12,578 คดี ค่าปรับ 128.77 ล้านบาท ยาสูบ จํานวน 6,535 คดี ค่าปรับ 153.86 ล้านบาท ไพ่ จํานวน 468 คดี ค่าปรับ 6.98 ล้านบาท น้ํามันและผลิตภัณฑ์น้ํามัน จํานวน 992 คดี ค่าปรับ 36.52 ล้านบาท น้ําหอม จํานวน 51 คดี ค่าปรับ 1.36 ล้านบาท รถจักรยานยนต์ จํานวน 976 คดี ค่าปรับ จํานวน 22.76 ล้านบาท และสินค้าอื่น ๆ จํานวน 439 คดี ค่าปรับ 27.06 ล้านบาท โดยมีของกลางแยกเป็นน้ําสุรา จํานวน 1,286,507.285 ลิตร ยาสูบ จํานวน 422,061 ซอง ไพ่ จํานวน 60,891 สํารับ น้ํามันและผลิตภัณฑ์น้ํามัน จํานวน 2,403,145.000 ลิตร น้ําหอม จํานวน 42,910 ขวด รถจักรยานยนต์ จํานวน 1,081 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนําจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
https://webdev.excise.go.th/act2560/suppress-news/21-2563/543-2563-3-9-2563-34
รัฐบาลไทย-ข่าวทำเนียบรัฐบาล-พัฒนา 7  แหล่งน้ำ แก้ปัญหาน้ำท่วมซ้ำซาก
วันพฤหัสบดีที่ 8 พฤศจิกายน 2561
พัฒนา 7  แหล่งน้ํา แก้ปัญหาน้ําท่วมซ้ําซาก
รัฐบาลอนุมัติโครงการพัฒนาแหล่งน้ําที่สําคัญเร่งด่วน 7 โครงการ ครอบคลุมแหล่งน้ําในพื้นที่ กทม. 2 โครงการ
อังคารที่ 6 พ.ย.61
พัฒนา 7 แหล่งน้ํา แก้ปัญหาน้ําท่วมซ้ําซาก
ต่อจากนี้ไป ขอเชิญรับฟังไทยคู่ฟ้า ครับ
รัฐบาลอนุมัติโครงการพัฒนาแหล่งน้ําที่สําคัญเร่งด่วน 7 โครงการ ครอบคลุมแหล่งน้ําในพื้นที่ กทม. 2 โครงการ คือ โครงการก่อสร้างอุโมงค์ระบายน้ําคลองทวีวัฒนาในจุดที่เป็นคอขวด และโครงการก่อสร้างอุโมงค์ระบายน้ําคลองแสนแสบ และในส่วนภูมิภาค 4 โครงการ คือ โครงการคลองระบายน้ําบางบาล-บางไทร จ.พระนครศรีอยุธยา ประตูระบายน้ําลําน้ําพุง-น้ําก่ําอันเนื่องมาจากพระราชดําริ และประตูระบายน้ําบ้านก่อ จ.สกลนคร และโครงการอ่างเก็บน้ําลําสะพุง จ.ชัยภูมิ ทั้งนี้ รัฐบาลให้ความสําคัญกับการบริหารจัดการน้ําของประเทศทั้งระบบ โดยดําเนินมาตรการต่าง ๆ อย่างต่อเนื่อง เพื่อบรรเทาปัญหาน้ําแล้งน้ําท่วมซ้ําซากและจัดสรรน้ําเพื่อใช้ในกิจการต่าง ๆ ให้มีประสิทธิภาพอย่างยั่งยืน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ไทยสมายล์ เตรียมความพร้อมเพื่อให้เครื่องบินทุกลำของเราสามารถออกเดินทางรับ-ส่ง ผู้โดยสาร ได้อีกครั้ง วันที่ 1 มิถุนายน 2563 นี้ [กระทรวงคมนาคม]
วันอังคารที่ 28 เมษายน 2563
ไทยสมายล์ เตรียมความพร้อมเพื่อให้เครื่องบินทุกลําของเราสามารถออกเดินทางรับ-ส่ง ผู้โดยสาร ได้อีกครั้ง วันที่ 1 มิถุนายน 2563 นี้ [กระทรวงคมนาคม]
ไทยสมายล์ เตรียมความพร้อมเพื่อให้เครื่องบินทุกลําของเราสามารถออกเดินทางรับ-ส่ง ผู้โดยสาร ด้วยรอยยิ้มบนท้องฟ้าได้อีกครั้ง วันที่ 1 มิถุนายน 2563 นี้
A320 THAI Smile ready to fly.
ไทยสมายล์ เตรียมความพร้อมเพื่อให้เครื่องบินทุกลําของเราสามารถออกเดินทางรับ-ส่ง ผู้โดยสาร ด้วยรอยยิ้มบนท้องฟ้าได้อีกครั้ง วันที่ 1 มิถุนายน 2563 นี้ เส้นทางภายในประเทศค่ะ
ขอบคุณทีม Operation และพนักงานทุกภาคส่วนที่ทํางานกันอย่างเต็มที่ เพื่อให้ผู้โดยสารของเราได้อุ่นใจและพร้อมเดินทางกับเราทุกเที่ยวบิน...
THAI Smile has meticulously prepared our fleets to keep them fit to smile on sky again on June 1, 2020 on domestic routes.
WE would like to thank you our operation team and all WE staff who dedicate time and effort for taking care of passengers and making them trust and fly with us. You’re the best!
รัฐบาลไทย-ข่าวทำเนียบรัฐบาล-‘อลงกรณ์’ ห่วงเกษตรกรผู้เลี้ยงกุ้งในช่วงสถานการณ์การระบาดของโรคไวรัส COVID – 19
วันพุธที่ 8 เมษายน 2563
‘อลงกรณ์’ ห่วงเกษตรกรผู้เลี้ยงกุ้งในช่วงสถานการณ์การระบาดของโรคไวรัส COVID – 19
‘อลงกรณ์’ ห่วงเกษตรกรผู้เลี้ยงกุ้งในช่วงสถานการณ์การระบาดของโรคไวรัส COVID – 19 เร่งประมงสรุปมาตรการช่วยเหลือภายในสัปดาห์นี้ ก่อนเสนอ รมว.กษ. เห็นชอบ
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ เปิดเผยว่า ตามที่ได้มีการประชุมหารือแนวทางการดําเนินการเพื่อแก้ไขปัญหาของเกษตรกรผู้เลี้ยงกุ้งในช่วงสถานการณ์การระบาดของโรคไวรัส COVID – 19 เมื่อวันที่ 31 มี.ค. ที่ผ่านมา ร่วมกับกรมประมง สมาคมอาหารแช่เยือกแข็งไทย เกษตรกรผู้เลี้ยงกุ้งทะเล และ สมาคมผู้ผลิตอาหารสัตว์ไทย และสมาคมผู้ค้าปัจจัยการผลิตสัตว์น้ําไทย โดยที่ประชุมได้รายงานผลกระทบที่ได้รับจากการระบาดของโรคไวรัส COVID-19 เพื่อเร่งหาแนวทางให้ความช่วยเหลือ โดยปัญหาเร่งด่วนที่สุดที่ต้องรีบดําเนินการคือการดูดซับปริมาณผลผลิตลูกกุ้งและกุ้งเนื้อ ที่เกษตรกรผลิตแล้วไม่สามารถจําหน่ายออกไปได้ : ซึ่งเบื้องต้นที่ประชุมได้มีข้อสรุป 3 มาตรการ คือ มาตรการที่ 1 ระยะสั้น รัฐเข้าไปช่วย 80 % ของราคาห้องเย็นซื้อกุ้งจากเกษตรกร ฟาร์มเกษตรกรต้องไม่ใช่ฟาร์มขนาดใหญ่ ในการประเมินข้อมูลผลผลิตส่วนที่เหลือจากความต้องการของห้องเย็นควรจะใช้ตัวเลขผลผลิตที่ห้องเย็นต้องการใช้กุ้งจริงและตัวเลขผลผลิตกุ้งที่ผลิตได้แท้จริง ผลผลิตกุ้งส่วนที่ (เกษตรกรเป็นเจ้าของ) นําฝากห้องเย็นไว้ค่าใช้จ่ายในการฝากเก็บในห้องเย็นในระยะเวลา 3 เดือน โดยรัฐช่วยจ่าย 80% โดยพิจารณาจากโครงสร้างพื้นที่ที่มีผลผลิตกุ้งออกมาปริมาณมาก ถ้าราคากุ้งดีขึ้นเกษตรกรก็สามารถมาไถ่ถอนจากการจํานํา โดยให้ที่ประชุมของคณะกรรมการขับเคลื่อนอุตสาหกรรมกุ้งไทยพิจารณาโครงการช่วยเหลือเกษตรกรผู้เลี้ยงกุ้ง และมีมติมอบหมายให้กรมประมงเสนอโครงการมายังกระทรวงเกษตรและสหกรณ์ภายในวันศุกร์ที่ 9 เมษายน 2563 และนําเสนอให้รัฐมนตรีว่าการกระทรวงเกษตรและสหกรณ์พิจารณา ก่อนจะเสนอต่อคณะรัฐมนตรีเพื่อพิจารณาในวันที่ 21 เมษายน 2563 ต่อไป
มาตรการที่ 2 ระยะกลาง ขึ้นกับสถานการณ์และภาวะความต้องการของตลาดทั้งต่างประเทศและภายในประเทศ โดยตลาดภายในประเทศสร้างความร่วมมือจาก 3 กระทรวง คือ กระทรวงเกษตรและสหกรณ์ กระทรวงพาณิชย์ และกระทรวงคมนาคม สร้างระบบภายในประเทศโดยวางระบบการกระจายผลผลิตทางการเกษตรให้พร้อมกันทั่วประเทศ และ มาตรการที่ 3 ลดต้นทุน โดยสั่งการให้กรมประมงทําหนังสือถึงกระทรวงมหาดไทยเพื่อเสนอต่อการไฟฟ้าส่วนภูมิภาคหรือหน่วยงานที่เกี่ยวข้องในการปรับเปลี่ยนการใช้ไฟฟ้าของผู้เลี้ยงกุ้งให้เป็นผู้ใช้ประเภท เกษตรกร ส่วนค่าอาหารกุ้ง และลูกกุ้งให้กรมประมงหาแนวทางขอลดราคา และลูกกุ้งให้ดําเนินการตามโครงการ คชก.
ทั้งนี้ ได้มอบหมายให้หน่วยงานที่เกี่ยวข้องสรุปมาตรการให้แล้วเสร็จภายในวันศุกร์นี้ เพื่อนําเข้าที่ประชุมคณะกรรมการขับเคลื่อนอุตสาหกรรมกุ้งไทย และจะนํามติของคณะกรรมการฯ เสนอให้รัฐมนตรีว่าการกระทรวงเกษตรและสหกรณ์พิจารณาก่อนนําเข้าที่ประชุมคณะรัฐมนตรีต่อไป
รัฐบาลไทย-ข่าวทำเนียบรัฐบาล-อธิบดี กสร.ประชุมเตรียมความพร้อมในการปฏิบัติงานร่วมตรวจสอบสิทธิลูกจ้างผู้ประกันกรณีนายจ้างปิดงานโดยเหตุกระทบโควิด-19 [กระทรวงแรงงาน]
วันพุธที่ 29 เมษายน 2563
อธิบดี กสร.ประชุมเตรียมความพร้อมในการปฏิบัติงานร่วมตรวจสอบสิทธิลูกจ้างผู้ประกันกรณีนายจ้างปิดงานโดยเหตุกระทบโควิด-19 [กระทรวงแรงงาน]
อธิบดี กสร.ประชุมเตรียมความพร้อมในการปฏิบัติงานร่วมตรวจสอบสิทธิลูกจ้างผู้ประกันกรณีนายจ้างปิดงานโดยเหตุกระทบโควิด-19
วันอังคารที่ 28 เมษายน 2563 เวลา 15.00 น. นายอภิญญา สุจิตตานันท์ อธิบดีกรมสวัสดิการและคุ้มครองแรงงาน เป็นประธานการประชุมผู้บริหาร ทั้งในส่วนกลางและภูมิภาค เพื่อเตรียมความพร้อมและซักซ้อมการปฏิบัติงานตามคําสั่งกระทรวงแรงงานที่ 214/2563 เรื่องการแต่งตั้งพนักงานเจ้าหน้าที่ตามพระราชบัญญัติประกันสังคม พ.ศ.2533 เพื่อให้การปฏิบัติงานในการตรวจสอบสิทธิของผู้ประกันตนกรณีนายจ้างปิดกิจการเพราะได้รับผลกระทบจากไวรัสโควิด-19 สะดวก รวดเร็ว และเป็นไปในทิศทางเดียวกัน ณ ห้องประชุม ศ.นิคม จันทรวิทุร กรมสวัสดิการและคุ้มครองแรงงาน
รัฐบาลไทย-ข่าวทำเนียบรัฐบาล-ชี้แจงข่าวกรณีกรมธนารักษ์ผลิตเหรียญกษาปณ์หมุนเวียนชุดใหม่และเหรียญที่ระลึกพระราชพิธีบรมราชาภิเษก
วันอังคารที่ 17 ตุลาคม 2560
ชี้แจงข่าวกรณีกรมธนารักษ์ผลิตเหรียญกษาปณ์หมุนเวียนชุดใหม่และเหรียญที่ระลึกพระราชพิธีบรมราชาภิเษก
ตามที่ปรากฏข่าวทางหน้า นสพ.ในประเด็นกรมธนารักษ์เตรียมการผลิตเหรียญกษาปณ์หมุนเวียนชุดใหม่ ชนิดราคา 10 บาท 5 บาท 2 บาท 1 บาท 50 สตางค์ 25 สตางค์ 10 สตางค์ 5 สตางค์ และ 1 สตางค์ ออกใช้หมุนเวียนในระบบเศรษฐกิจในปีงบประมาณ 2561
วันนี้ (16 ตุลาคม 1560) ณ กรมธนารักษ์ นายพชร อนันตศิลป์ อธิบดีกรมธนารักษ์ กล่าวว่า ตามที่ปรากฏข่าวทางหน้าหนังสือพิมพ์ ในประเด็นกรมธนารักษ์เตรียมการผลิตเหรียญกษาปณ์หมุนเวียนชุดใหม่ ชนิดราคา 10 บาท 5 บาท 2 บาท 1 บาท 50 สตางค์ 25 สตางค์ 10 สตางค์ 5 สตางค์ และ 1 สตางค์ ออกใช้หมุนเวียนในระบบเศรษฐกิจในปีงบประมาณ 2561 รวมทั้งการจัดทําเหรียญที่ระลึกพระราชพิธีบรมราชาภิเษก ชนิดทองคําพ่นทราย ชนิดเงินรมดําพ่นทราย และชนิดทองแดงรมดําพ่นทราย นั้น
นายพชร กล่าวต่อว่า กรมธนารักษ์ได้รับพระราชทานพระราชานุญาต ให้จัดทําเหรียญหมุนเวียนชุดใหม่ เพื่อใช้หมุนเวียนในระบบเศรษฐกิจของประเทศทุกชนิดราคาแล้ว ขณะนี้ อยู่ในระหว่างนําเสนอคณะรัฐมนตรีเพื่อออกกฎกระทรวงกําหนดลักษณะของเหรียญกษาปณ์ เพื่อกําหนดชนิดราคา โลหะ อัตราเนื้อโลหะ น้ําหนัก ขนาด ลวดลาย รวมทั้งอัตราเผื่อเหลือเผื่อขาด ของเหรียญกษาปณ์หมุนเวียนแต่ละชนิดราคา เพื่อให้เป็นไปตามพระราชบัญญัติเงินตรา พ.ศ.2501 ข้อ 10
สําหรับการจัดทําเหรียญที่ระลึกพระราชพิธีบรมราชาภิเษก นั้น ความคืบหน้าขณะนี้เป็นเพียงกรมธนารักษ์ได้รับพระราชทานพระราชวินิจฉัยการออกแบบพระบรมฉายาลักษณ์ที่จะประทับบนเหรียญเท่านั้น ยังมิได้มีการกําหนดประเภทของเหรียญ รวมทั้งขนาด น้ําหนักของเหรียญที่จะจัดทําแต่อย่างใด ซึ่งการกําหนดรายละเอียดดังกล่าวจะต้องผ่านการพิจารณากลั่นกรอง โดยคณะกรรมการวางแผนเหรียญกษาปณ์ และคณะกรรรมการที่ปรึกษาเหรียญกษาปณ์ที่ระลึกหรือเหรียญที่ระลึกของกรมธนารักษ์อย่างละเอียดรอบคอบ รวมทั้งขออนุมัติหลักการจากกระทรวงการคลังก่อนด้วย
ดังนั้น กรณีการเผยแพร่ข่าวดังกล่าว จึงมีความคลาดเคลื่อนไปจากข้อเท็จจริง โดยคาดว่าเป็นการนําเสนอเนื้อหาบางส่วนของมติคณะรัฐมนตรี เมื่อวันที่ 10 ตุลาคม 2560 เกี่ยวกับกรณีที่กรมธนารักษ์ดําเนินการขอยกเว้นภาษีมูลค่าเพิ่ม กรณีนําเข้าเหรียญที่ระลึกจากต่างประเทศและการยกเว้นภาษีมูลค่าเพิ่มกรณีกรมธนารักษ์ขายเหรียญที่ระลึกที่นําเข้ามาขายในประเทศ ซึ่งเป็นเพียงแนวทางการจัดทําเหรียญที่ระลึกในวโรกาสดังกล่าวเบื้องต้นเท่านั้น
รัฐบาลไทย-ข่าวทำเนียบรัฐบาล-​นรม. และ รมว.กห. สั่งติดตามผู้ก่อเหตุและเร่งเยียวยาเด็กและประชาชนบริสุทธ์ที่ได้รับบาดเจ็บจากเหตุระเบิดใต้
วันพฤหัสบดีที่ 22 สิงหาคม 2562
​นรม. และ รมว.กห. สั่งติดตามผู้ก่อเหตุและเร่งเยียวยาเด็กและประชาชนบริสุทธ์ที่ได้รับบาดเจ็บจากเหตุระเบิดใต้
พล.อ.ประยุทธ์ จันทร์โอชา นรม. และ รมว.กห. ได้กล่าวแสดงความเสียใจกับประชาชนที่ได้รับผลกระทบจากเหตุระเบิดหลายจุดในพื้นที่ จว.ยะลา ที่ผ่านมา
พล.อ.ประยุทธ์ จันทร์โอชา นรม. และ รมว.กห. ได้กล่าวแสดงความเสียใจกับประชาชนที่ได้รับผลกระทบจากเหตุระเบิดหลายจุดในพื้นที่ จว.ยะลา ที่ผ่านมา
พร้อมทั้งได้สั่งการให้ทุกส่วนราชการที่เกี่ยวข้องในพื้นที่ เร่งเข้าช่วยเหลือเยียวยาประชาชนบริสุทธ์และเด็กที่ได้รับบาดเจ็บอย่างดีที่สุด ควบคู่ไปกับการเร่งฟื้นฟูความเสียหายของระบบสาธารณูปโภคที่ถูกทําลาย เพื่อให้ประชาชนในพื้นที่สามารถกลับมาใช้ชีวิตอย่างปกติโดยเร็ว
พร้อมกันนี้ ได้สั่งการให้ กอ.รมน.ภาค 4 ส่วนหน้า เร่งติดตามผู้ร่วมก่อเหตุทั้งหมด มาดําเนินการตามกฎหมายโดยเร็ว โดยขอให้เพิ่มมาตรการเฝ้าระวังในพื้นที่และตั้งอยู่บนความไม่ประมาท พร้อมทั้งให้พิจารณาขยายผลปฏิบัติการเชิงลึกต่อเครือข่ายขบวนการผู้ก่อเหตุรุนแรงและความเชื่อมโยงกับกลุ่มผลประโยชน์ในพื้นที่ เพื่อร่วมกันหยุดความรุนแรง ในขณะที่รัฐบาลกําลังเร่งกระจายความเท่าเทียมและนําความเจริญมาสู่พี่น้องประชาชนในพื้นที่อย่างทั่วถึง
รัฐบาลไทย-ข่าวทำเนียบรัฐบาล-ปลัดกระทรวงยุติธรรม เข้าร่วมการประชุมคณะกรรมการนโยบายเครื่องดื่มแอลกอฮอล์แห่งชาติ ครั้งที่ ๑/๒๕๖๓
วันพฤหัสบดีที่ 9 กรกฎาคม 2563
ปลัดกระทรวงยุติธรรม เข้าร่วมการประชุมคณะกรรมการนโยบายเครื่องดื่มแอลกอฮอล์แห่งชาติ ครั้งที่ ๑/๒๕๖๓
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เข้าร่วมการประชุมคณะกรรมการนโยบายเครื่องดื่มแอลกอฮอล์แห่งชาติ ครั้งที่ ๑/๒๕๖๓
ในวันพฤหัสบดีที่ ๒ กรกฎาคม ๒๕๖๓ เวลา ๐๙.๓๐ น.
ณ ห้องประชุมชัยนาทนเรนทร อาคาร ๑ ชั้น ๒ สํานักงานปลัดกระทรวงสาธารณสุข
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เข้าร่วมการประชุมคณะกรรมการนโยบายเครื่องดื่มแอลกอฮอล์แห่งชาติ ครั้งที่ ๑/๒๕๖๓
โดยมี นายสาธิต ปิตุเตชะ รัฐมนตรีช่วยว่าการกระทรวงสาธารณสุข เป็นประธานการประชุมฯ
เพื่อรับทราบผลการดําเนินงานตามยุทธศาสตร์นโยบายแอลกอฮอล์ระดับชาติ พ.ศ. ๒๕๕๔ - ๒๕๖๓
รวมทั้ง รับทราบรายงานผลการดําเนินงานของอนุกรรมการป้องกันและปราบปราม
การกระทําความผิด ตามพระราชบัญญัติควบคุมเครื่องดื่มแอลกอฮอล์ พ.ศ. ๒๕๕๑
ภายใต้คณะกรรมการนโยบายเครื่องดื่มแอลกอฮอล์แห่งชาติ
นอกจากนี้ ที่ประชุมพิจารณา ร่าง ประกาศสํานักนายกรัฐมนตรี
เรื่อง ห้ามขายเครื่องดื่มแอลกอฮอล์โดยวิธีการหรือในลักษณะการขายทางอิเล็กทรอนิกส์
รัฐบาลไทย-ข่าวทำเนียบรัฐบาล-"สุรเชษฐ์" ตรวจเยี่ยมนักเรียนโครงการสานฝันการกีฬาฯ อบรม "การเรียนรู้เศรษฐกิจพอเพียง" รุ่นที่ 3 ที่สงขลา
วันศุกร์ที่ 21 เมษายน 2560
"สุรเชษฐ์" ตรวจเยี่ยมนักเรียนโครงการสานฝันการกีฬาฯ อบรม "การเรียนรู้เศรษฐกิจพอเพียง" รุ่นที่ 3 ที่สงขลา
พล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการ เดินทางไปตรวจเยี่ยมนักเรียนโครงการสานฝันการกีฬาสู่ระบบการศึกษาจังหวัดชายแดนภาคใต้ รุ่นที่ 3 ที่มาเข้าร่วมอบรมเชิงปฏิบัติการเรียนรู้เศรษฐกิจพอเพียง
ณศูนย์การเรียนรู้เศรษฐกิจพอเพียง กองพลพัฒนาที่ 4 ค่ายรัตนพล อําเภอคลองหอยโข่ง
พล.อ.สุรเชษฐ์ ชัยวงศ์กล่าวว่า นักเรียนที่เข้าร่วมโครงการสานฝันฯ ทุกคน จะได้รับความรู้ในเรื่องของหลักปรัชญาเศรษฐกิจพอเพียง ศาสตร์พระราชา และมีการฝึกปฏิบัติกิจกรรมตามฐาน ทั้งหมด 8 ฐาน ได้แก่ ฐานการตอนกิ่ง ฐานปุ๋ยหมักชีวภาพ ฐานปูนปั้นจากกระดาษ ฐานน้ํายาอเนกประสงค์ ฐานน้ําส้มควันไม้ ฐานทําอาหารสัตว์ ฐานอีเอ็มบอล และฐานเลี้ยงแพะ เพื่อให้นักเรียนได้มีความรู้ ตระหนัก และน้อมนําหลักปรัชญาเศรษฐกิจพอเพียง รวมทั้งศาสตร์พระราชาไปใช้ในชีวิตประจําวันทั้งที่โรงเรียนและที่บ้าน
ทั้งนี้ โครงการสานฝันการกีฬาสู่ระบบการศึกษาจังหวัดชายแดนใต้ ได้ดําเนินการด้วยการบูรณาการกีฬากับการศึกษาขั้นพื้นฐานในโรงเรียนมัธยมศึกษาสังกัดสํานักงานคณะกรรมการการศึกษาขั้นพื้นฐานมาเป็นเวลา 3 ปีแล้วมีโรงเรียนที่เข้าร่วมโครงการกระจายอยู่ในพื้นที่ทุกจังหวัดชายแดนภาคใต้ ทําให้เกิดความกลมเกลียว ทั้งหมด 8 โรงเรียน และนักเรียนในโครงการจํานวน 947 คน รวม 3 ชั้นปี ตั้งแต่ชั้นมัธยมศึกษาปีที่ 4-6 โดยมุ่งหวังให้นักเรียนได้รับการพัฒนาให้มีความรู้ความสามารถทั้งในด้านวิชาการ ทักษะกีฬา เป็นผู้มีคุณธรรมจริยธรรม ระเบียบ วินัย มีความสามัคคี รักชาติ ศาสน์ กษัตริย์ น้อมนําหลักปรัชญาเศรษฐกิจพอเพียง และอยู่ร่วมกันในสังคมพหุวัฒนธรรม
ดังนั้น ในช่วงปิดภาคเรียนจึงได้จัดกิจกรรมเพื่อให้นักเรียนได้พัฒนาตนเองอย่างต่อเนื่อง และใช้เวลาว่างช่วงปิดภาคเรียนให้เกิดประโยชน์สูงต่อตนเอง ผ่านกิจกรรมอย่างหลากหลาย ได้แก่ กิจกรรมอบรมพัฒนาทักษะกีฬา กิจกรรมเสริมความรู้ด้านวิชาการ กิจกรรมเปิดโลกทัศน์ศึกษาพหุวัฒนธรรม และกิจกรรมอบรมน้อมนําหลักปรัชญาเศรษฐกิจพอเพียง
รัฐบาลไทย-ข่าวทำเนียบรัฐบาล-สำนักงานปลัดกระทรวงสาธารณสุขรับรางวัลการประเมินคุณธรรมและความโปร่งใสหน่วยงานภาครัฐอันดับ 1 ระดับกรม
วันเสาร์ที่ 9 ธันวาคม 2560
สํานักงานปลัดกระทรวงสาธารณสุขรับรางวัลการประเมินคุณธรรมและความโปร่งใสหน่วยงานภาครัฐอันดับ 1 ระดับกรม
สํานักงานปลัดกระทรวงสาธารณสุขรับรางวัลผลคะแนนสูงสุดในกลุ่มหน่วยงานภาครัฐระดับกรมการประเมินคุณธรรมและความโปร่งใสในการดําเนินงานของหน่วยงานภาครัฐ ประจําปีงบประมาณ2560 (ITA Award)
สํานักงานปลัดกระทรวงสาธารณสุขรับรางวัลผลคะแนนสูงสุดในกลุ่มหน่วยงานภาครัฐระดับกรมการประเมินคุณธรรมและความโปร่งใสในการดําเนินงานของหน่วยงานภาครัฐ ประจําปีงบประมาณ2560 (ITA Award)
วันนี้ (9ธันวาคม 2560) ที่ศูนย์การประชุมอิมแพค ฟอรั่ม เมืองทองธานี จ.นนทบุรี นายแพทย์ยงยศ ธรรมวุฒิ ที่ปรึกษาระดับกระทรวง กระทรวงสาธารณสุข ร่วมงานวันต่อต้านคอร์รัปชั่นสากล (International Anti-Corruption Day) ซึ่งตรงกับวันที่ 9 ธันวาคมของทุกปีและให้สัมภาษณ์ว่า ในปีนี้ กระทรวงสาธารณสุข ได้รับรางวัลการประเมินคุณธรรมและความโปร่งใสในการดําเนินงานของหน่วยงานภาครัฐ (Integrity and Transparency Assessment:ITA) ประจําปีงบประมาณ พ.ศ.2560 จากนายกรัฐมนตรี พลเอกประยุทธ์ จันทร์โอชา 5 รางวัล ประกอบด้วย สํานักงานปลัดกระทรวงสาธารณสุข 2 รางวัล คือ รางวัลการประเมินคุณธรรมและความโปร่งใสในการดําเนินงานของหน่วยงานภาครัฐ (Integrity and Transparency Assessment:ITA) ประจําปีงบประมาณ พ.ศ.2560 มีคะแนนสูงสุดเป็นอันดับ 1 ในกลุ่มหน่วยงานภาครัฐระดับกรมที่มีทั้งหมด 147 กรม และรางวัลหน่วยงานที่นําการประเมินคุณธรรมและความโปร่งใสในการดําเนินงานของหน่วยงานภาครัฐ (Integrity and Transparency Assessment:ITA) ไปขยายผลเพื่อพัฒนาและยกระดับคุณธรรมและความโปร่งใสจนประสบความสําเร็จ ส่วนอีก 3 รางวัล ได้แก่ กรมการแพทย์มีคะแนนสูงอันดับ 9 กรมควบคุมโรคอันดับที่ 11 และกรมวิทยาศาสตร์การแพทย์อันดับที่ 20
นายแพทย์ยงยศกล่าวต่อว่า ข้าราชการ เจ้าหน้าที่กระทรวงสาธารณสุข ได้ร่วมประกาศจุดยืนในการไม่ยอมรับการทุจริตคอร์รัปชั่นทุกรูปแบบ โดยใช้มาตรการ “3 ป. 1 ค.” คือ ปลูกและปลุกจิตสํานึก ป้องกัน ปราบปราม และเครือข่าย ในการป้องกันและปราบปรามการทุจริตให้เข้มแข็ง ตามหลักธรรมาภิบาลการบริหารงานที่โปร่งใส ซึ่งเป็น 1 ใน 4 ยุทธศาสตร์สําคัญในการปฏิรูปกระทรวงสาธารณสุข โดยมีศูนย์ปฏิบัติการต่อต้านการทุจริต ร่วมสร้างวัฒนธรรมความซื่อสัตย์สุจริตให้เกิดขึ้นในกระทรวงสาธารณสุขอย่างจริงจัง โดยน้อมนําหลักปรัชญาเศรษฐกิจพอเพียงมาใช้ สร้างค่านิยมซื่อสัตย์สุจริต ลดความเสี่ยงในการทุจริต และทําหน้าที่ตรวจสอบและเฝ้าระวังการทุจริตโดยมี ช่องทางรับเรื่อง/แจ้งเบาะแสทางตู้ไปรษณีย์ 9 ปณฝ.กระทรวงสาธารณสุข หรือทางเว็บไซต์https://www.stopcorruption.moph.go.th
**************************** 9 ธันวาคม 2560
รัฐบาลไทย-ข่าวทำเนียบรัฐบาล-บก. ยัน ผู้มีสิทธิใน 7 จังหวัดรับบัตรแมงมุมได้ในวันที่ 17 ต.ค. 60
วันจันทร์ที่ 16 ตุลาคม 2560
บก. ยัน ผู้มีสิทธิใน 7 จังหวัดรับบัตรแมงมุมได้ในวันที่ 17 ต.ค. 60
กรมบัญชีกลางยืนยันความพร้อม ผู้มีสิทธิใน 7 จังหวัด สามารถรับบัตรแมงมุมในวันที่ 17 ตุลาคม 2560 ตามนัดอย่างแน่นอน และสามารถทราบวงเงินภายในบัตรสําหรับการซื้อสินค้าร้านธงฟ้าประชารัฐ
นางสาวสุทธิรัตน์ รัตนโชติ อธิบดีกรมบัญชีกลาง เปิดเผยว่า กรมบัญชีกลางได้ดําเนินการจัดส่งบัตรสวัสดิการแห่งรัฐ (บัตรแมงมุม) ไปยังหน่วยรับลงทะเบียนทั้ง 7 จังหวัด ได้แก่ กรุงเทพมหานคร จังหวัดนนทบุรี จังหวัดปทุมธานี จังหวัดพระนครศรีอยุธยา จังหวัดสมุทรปราการ จังหวัดนครปฐม และจังหวัดสมุทรสาคร เรียบร้อยแล้ว และเพื่ออํานวยความสะดวกให้กับผู้มีสิทธิ กรมบัญชีกลางได้แจ้งให้หน่ายรับลงทะเบียนตรวจสอบสิทธิการซื้อสินค้าร้านธงฟ้าประชารัฐ โดยทําเป็นสติกเกอร์ 200 บาท หรือ 300 บาท ติดไว้บนบัตรด้วย ดังนั้น จึงพร้อมให้ผู้มีสิทธินําบัตรประชาชนมาติดต่อขอรับบัตรได้ที่หน่วยรับลงทะเบียนที่เคยลงทะเบียนไว้ ตั้งแต่วันที่ 17 ตุลาคม 2560 เป็นต้นไป
สําหรับการใช้งานบัตรสวัสดิการแห่งรัฐ (บัตรแมงมุม) กับระบบตั๋วร่วม (e-Ticket) กรมบัญชีกลาง ได้ร่วมกับสํานักนโยบายและแผนการขนส่งและจราจร (สนข.) และองค์การขนส่งมวลชนกรุงเทพ (ขสมก.) ทําการทดสอบประสิทธิภาพการใช้งานเครื่องอ่านบัตรอิเล็กทรอนิกส์ (e-Ticket) ที่ติดตั้งบนรถเมล์ธรรมดาของ ขสมก. เมื่อวันที่ 10 ตุลาคม 2560 ที่ผ่านมา ซึ่งผลการใช้งาน เครื่องอ่านบัตรสามารถตรวจสอบและหักเงินได้อย่างแม่นยํา ทั้งนี้ ทาง ขสมก.จะดําเนินการทดสอบการใช้งานบัตรกับเครื่องอ่านบัตรที่ติดตั้งบนรถเมล์ธรรมดา จํานวน 800 คัน ตลอดเดือนตุลาคม 2560 เพื่อให้เกิดความมั่นใจในการใช้งานได้จริง และจะให้ผู้มีสิทธิใช้บัตรสวัสดิการขึ้นรถเมล์ได้ตั้งแต่วันที่ 1 พฤศจิกายน 2560 ต่อเนื่องจากการใช้บริการรถเมล์ฟรีที่รัฐบาลขยายการให้บริการถึงสิ้นเดือนตุลาคม สําหรับการใช้บัตรสวัสดิการแห่งรัฐ (บัตรแมงมุม) กับรถไฟฟ้า สนข.แจ้งว่า อยู่ระหว่างการปรับปรุงระบบการขายตั๋วของรถไฟฟ้าให้รองรับบัตรแมงมุม (ตั๋วร่วม) ซึ่งคาดว่าจะพร้อมให้ใช้งานได้ประมาณกลางปี 2561 เป็นต้นไป
ในส่วนของวงเงินซื้อสินค้าจากร้านธงฟ้าประชารัฐ วงเงินส่วนลดค่าซื้อก๊าซหุงต้ม วงเงินค่าโดยสารรถ บขส. และวงเงินค่าโดยสารรถไฟ เมื่อได้รับบัตรแล้วสามารถใช้บัตรได้ทันที และหากใช้วงเงินในบัตรไม่หมดจะยกยอดวงเงินแต่ละประเภทสวัสดิการที่คงเหลือจากการใช้จ่ายในเดือนตุลาคม 2560 ให้ไปใช้ต่อได้ในเดือนพฤศจิกายน 2560 ตามที่เคยได้แจ้งให้ผู้มีสิทธิได้รับทราบไปก่อนหน้านี้แล้ว
ในกรณีที่ผู้มีสิทธิได้รับบัตรสวัสดิการแห่งรัฐในจังหวัดอื่นนอกเหนือจากกรุงเทพมหานคร และ 6 จังหวัด มีความประสงค์ขอเปลี่ยนเป็นบัตรที่ใช้กับระบบตั๋วร่วม (แมงมุม) เนื่องจากได้เปลี่ยนแปลงที่อยู่ปัจจุบันมาอาศัยอยู่ในกรุงเทพมหานคร และ 6 จังหวัดดังกล่าว อาจขอยื่นเปลี่ยนบัตรได้ตามหลักเกณฑ์ที่กรมบัญชีกลางกําหนด ซึ่งสามารถศึกษารายละเอียดเพิ่มเติมได้ที่ www.cgd.go.th คลิ๊กที่แบนเนอร์ National e-Payment
อธิบดีกรมบัญชีกลาง กล่าวทิ้งท้ายว่า รัฐบาลมีความตั้งใจจริงที่จะให้ความช่วยเหลือประชาชนอย่างถูกกลุ่มเป้าหมายและสอดคล้องกับความต้องการผ่านบัตรสวัสดิการแห่งรัฐ ทั้งนี้ จะมีการประเมินโครงการในทุกมิติอย่างต่อเนื่อง และพร้อมจะปรับปรุงพัฒนาให้เกิดประโยชน์สูงสุดกับประชาชนต่อไป